Diari Oficial de la Generalitat Valenciana


Sumari del DOGV 5519, del 24-05-2007 (2007/6660)

DECRET 76/2007, de 18 de maig, del Consell, pel qual s'aprova el Reglament de Rehabilitació d'Edificis i Habitatges.
--------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2007/05/18/76**

### Versions

 28/10/2010 - Actualitat  Text inicial: 24/08/2007 - 27/10/2010 

### Dades del document

Número de DOGV
:   5519

Data del DOGV
:   24-05-2007

Secció del DOGV
:   I. DISPOSICIONS GENERALS

Número del document
:   2007/6660


Data del document
:   18-05-2007

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * construcció urbana
    * legislació
    * habitatge
    * patrimoni arquitectònic
    * indústria de la construcció
    * seguretat dels edificis
    * urbanisme

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 28.10.2009**

**DECRET 76/2007, de 18 de maig, del Consell, pel qual s'aprova el Reglament de Rehabilitació d'Edificis i Habitatges.** ****[1]****

**[(DOCV núm. 5519 de 24.05.2007)](http://www.docv.gva.es/datos/2007/05/24/pdf/2007_6660.pdf)Ref. 6707/2007**

 

TÍTOL VI. La rehabilitació del parc públic d'habitatges de la Generalitat

**Article 127. L'inventari del parc de promoció publica**

1. La gestió de l'administració del parc d'habitatges de protecció oficial de promoció pública de la Comunitat Valenciana es va assignar pel Decret 61/1987, d'11 de maig, del Consell, pel que s'acorda la constitució de la Societat Mercantil Institut Valencià d'Habitatge, SA, a aquesta entitat, assignant-li entre els seus objectes socials la rehabilitació i promoció d'habitatges de protecció oficial, com també quantes activitats complementàries, accessóries i auxiliars siguen necessàries per a la realització d'aquest.

Correspon a la direcció general competent en matèria d'habitatge la supervisió de l'inventari i proposta de programació per al manteniment, conservació i rehabilitació del patrimoni públic d'habitatge, adscrit a la Generalitat.

2. Aquest reglament estableix l'obligació de procedir al seu inventariat i actualització permanent amb l'objectiu de conéixer les condicions dels edificis i habitatges, la situació contractual dels seus ocupants i els mecanismes d'actualització permanent d'aquest a l'efecte de poder optimitzar la seua gestió i manteniment, de conformitat amb les directrius que establisca la direcció general competent en matèria d'habitatge.

**Article 128. Les modalitats d'intervenció en la rehabilitació del parc públic d'habitatge**

Amb la finalitat de poder abordar una acció planificada respecte a la intervenció en la rehabilitació del parc públic d'habitatge, i a partir de la situació derivada de l'inventari citat en l'article anterior, s'estableixen les modalitats següents:

1. Actuacions de manteniment i reparació ordinària relatives a intervencions disperses i aïllades de rehabilitació i reparació ordinària d'habitatges que vénen referides a les que es realitzen per al condicionament de les mateixes de manera que permeta el seu readjudicació a demandants d'aquest tipus d'habitatges.

2. Actuacions de manteniment ordinari en els elements comuns dels edificis.

3. Actuacions de rehabilitació en els elements comuns dels edificis, relatives a actuacions per a garantir la seguretat estructural, l'accessibilitat, la millora de les instal·lacions i l'eficiència enèrgetica de conformitat amb els criteris establits en aquest reglament.

**Article 129. Programació de la intervenció en la rehabilitació del parc públic d'habitatge**

1. La possibilitat de poder complementar amb l'Institut Valencià d'Habitatge, SA, la gestió del parc públic en coordinació amb la conselleria competent en matèria d'habitatge, possibilita l'establiment d'un marc per a poder determinar una programació de les actuacions en relació amb les modalitats d'intervenció i compatibilitzar-les amb els mecanismes d'ajudes establits en els plans d'habitatge que puga desenvolupar la Generalitat en el marc de les seues competències.

2. La programació de les actuacions de rehabilitació s'establirà atenent a les modalitats d'intervenció, la priorització d'aquestes i la seua programació, que una vegada proposada per la Direcció General corresponent serà elevada al conseller competent en matèria d'habitatge a fi a la seua aprovació.

3. Les actuacions de rehabilitació, reparació ordinària i manteniment gestionades per l'Institut Valencià d'Habitatge, SA, seran realitzades per aquest en les condicions establides d'acord amb la programació aprovada i atenint-se als criteris establits per aquest reglament.

4. Les actuacions de rehabilitació d'elements comuns, assenyalades en l'apartat 3 de l'article anterior, podran acollir-se a les ajudes que es puguen establir en els plans i mesures de foment determinats per la Generalitat a aquests efectes i amb els criteris, les condicions i els requisits establits per aquest reglament que puguen ser aplicat.

5. Les actuacions relatives al manteniment ordinari d'edificis i habitatges, assenyalades en els apartats 1 i 2 de l'article anterior no podran optar al règim d'ajudes que s'establisca en els plans i mesures de foment determinats per la Generalitat.

6. En qualsevol dels casos, i aprovada la programació per part del conseller competent en matèria d'habitatge, la direcció general corresponent procedirà a declarar la viabilitat de cada una de les actuacions que puguen anar iniciant-se a l'efecte de fixar les seues condicions i el règim d'ajudes que els siga aplicable de conformitat amb les mesures vigents.

DISPOSICIONS ADDICIONALS

**Segona**

La conselleria competent en matèria d'habitatge, podrà subscriure convenis amb les corporacions locals afectades, amb els patronats municipals d'habitatge, o societats anónimes municipals per a administrar el patrimoni públic d'habitatge.

Així mateix, per a instrumentar les mesures administratives i financeres de protecció a l'habitatge, podrà subscriure convenis amb altres administracions públiques, i molt singularment amb l'agència estatal tributària i centres de gestió cadastral, col·legis oficials de registradors i notaris, col·legis oficials d'arquitectes superiors i arquitectes tècnics i aparelladors.

Valencia, 18 de maig de 2007

El president de la Generalitat,

Francisco Camps Ortiz

El conseller de Territori i Habitatge,

Esteban González Pons

---

****[1]****Derogat parcialment per la Disposició Derogatória Única del **[Decret 189/2009, de 23 d'octubre, del Consell](http://www.docv.gva.es/index.php?id=26&sig=011976/2009&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=189&ANYO_DISPOSICION=2009)**, pel qual s'aprova el Reglament de Rehabilitació d'Edificis i Habitatges (DOCV 6131 de 27.10.2009) Ref. Base de dades 011976/2009. Queden vigents el títol VI "La rehabilitació del parc públic d'habitatges de la Generalitat" i la disposició addicional segona.


Còpia Permalink ELI